Xamid Mirzayev. Xamid Xamdamovich Mirzayev 1957-yil 05-aprel, Navoiy viloyati, Oʻzbekiston SSR — oʻzbekistonlik olim, filologiya fanlari bo‘yicha falsafa doktori (PhD). Biografiyasi. Xamid Xamdamovich Mirzayev 1957-yil 05-aprelda tugʻilgan. 1979—1981-yillarda S. Ayni nomidagi Samarqand davlat pedagogika instituti rus va chet el adabiyoti kafedrasi o‘qituvchisi, 1981—1985-yillarda Lenin nomidagi Moskva davlat pedagogika instituti sovet adabiyoti kafedrasining stajor tadqiqotchisi va aspiranti, 1985—2020-yillarda Navoiy davlat pedagogika instituti rus va chet el adabiyoti kafedrasi oʻqituvchisi, katta oʻqituvchisi, kafedra mudiri lavozimlarida faoliyat olib borgan. 2022-yilning oktyabr oyidan Samarqand davlat universitetining Kattaqo‘rg‘on filialining O‘zbek tili va gumanitar fanlari kafedrasi dotsenti lavozimida faoliyat yuritmoqda. Ilmiy faoliyati. Xamid Xamdamovich Mirzayev 2022-yilda „Hozirgi o‘zbek sonetida milliy kolorit va umuminsoniy qadriyatlar“ mavzusidagi filologiya fanlari bo‘yicha falsafa doktori (PhD) dissertatsiyasini himoya qilgan.